google/wiki40b huggingface dataset:
Sokolai (Mazovijos Vysokio apskritis)

Istorija

Kaimas įkurtas XIV a. amžiuje. Pirmą kartą rašytiniuose šaltiniuose kaimas paminėtas 1446 metais. 1471 m. įkurta Sokolų Marijos Dangun Žengimo parapija. XVI a. kaime apsigyveno pirmieji žydai. Iki 1569 m. Liublino unijos priklausė Lietuvos Didžiajai kunigaikštystei. 1659 m. gyvenvietė gavo teisę rengti turgus. XVIII a. įkurtos Sokolų Senosios žydų kapinės. 1758 m. pastatyta kapinių bažnyčia. 1765 m. kaime gyveno 165 žydai. XIX a. įkurtos Sokolų Naujosios žydų kapinės. 1827 m. gyvenvietei suteiktos miesto teisės, kurios buvo panaikintos 1867 metais. 1830 m. pastatyta klebonija. 1858 m. kaime buvo 83 namai (80 medinių ir 3 mūriniai), 1518 gyventojų, iš kurių 1380 žydai. XIX a. pabaigoje kaime buvo 94 namai ir 1909 gyventojai. 1893 m. lapkričio 27 d. per miestą nutiesta Lapių-Ostrolenkos geležinkelio linija. 1898 m. pastatyta gaisrinė. 1906-1912 m. pastatyta Sokolų Marijos Dangun Žengimo bažnyčia. 1911 m. iš 4,125 kaimo gyventojų, 3,679 buvo žydai. 1915 m. gyvenvietė vėl gavo miesto statusą. 1916 m. kaime vikaru dirbo kunigas Vaclovas Budrevičius. 1919 m. 70 % kaimo gyventojų sudarė žydai ir 30 % lenkai. Po I pasaulinio karo nemažai žydų pasitraukė į Palestinos regioną. 1921 m. mieste buvo 2,207 gyventojai, iš kurių 1,558 buvo žydai bei 50 % miesto gyventojų buvo beraščiai. Per II pasaulinį karą buvo nužudyti 900 kaimo žydų. 1950 m. panaikintas miesto statusas.

Gyventojai

Kaimo gyventojų skaičiaus raida nuo 1807 metų:
Nibru

Gyventojai

2005 metais mieste gyveno 12 598 žmonės.

Istorija

Miesto teisės Nibrui buvo suteiktos 1932 m.
Loginis elementas

Loginis elementas (angl. logic gate) – elektroninė schema, atliekanti Būlio algebros operaciją. Tariama, kad galimos tik dvi loginio elemento įėjimo ir išėjimo įtampų reikšmės: loginio nulio (pavyzdžiui, mažiau nei 0,4 V) arba loginio vieneto (pavyzdžiui, daugiau nei 2,4 V). Intervalas tarp 0,4 ir 2,4 įtampų reikalingas patikimam darbui užtikrinti. Loginio elemento samprata leidžia kurti kompiuterių ir kitas panašias schemas nesigilinant į elektronikai specifines detales. Tie patys elementai prireikus gali būti realizuojami tiek naudojant reles ar radijo lempas, tiek ir tranzistorius ar šiuolaikines mikroschemas.

Atminties sukūrimas

Kompiuteris turi sugebėti net tik skaičiuoti, bet ir atsiminti duomenis bei programą. Atmintį turinčiose schemose loginiai elementai sujungiami sukuriant tiesioginius ar netiesioginius teigiamus grįžtamuosius ryšius.
Iliustracijoje pateikta atminties ląstelė surinkta iš dviejų NE ir dviejų IR-NE elementų. Schemos būsenai keisti yra du atskiri įėjimai, kurių aktyvi („įsimink“) reikšmė yra loginis 1. „Ramybės“ (saugojimo) būvyje abiejų įėjimų įtampa atitinka loginį 0. Toks ląstelės tipas vadinamas RS trigeriu.

Trečioji išėjimo signalo būsena

Kai kurie elementai turi specialiu signalu įjungiamą trečią „didelės varžos“ (angl. high impedance arba Z) išėjimo signalo būseną. Šioje būsenoje elementas iš esmės yra atjungtas nuo išėjimo grandinės. Tokių elementų išėjimai gali būti sujungti tarpusavyje. Išėjimo signalą apsprendžia tuo metu aktyvus elementas (toks vienu metu gali būti tik vienas). Kitais atvejais elemento schema kai kada projektuojama taip, kad sujungus tarpusavyje išėjimus galiotų situacija „nulis visada nugali“ ar „vienetas visada nugali“, lygių konfliktui nesugadinant pačių elementų.
Trečiąja būsena pagrįstas vieno pagrindinių kompiuterio elementų – magistralės – veikimas.

Šiuolaikiniai procesoriai turi dešimtis tūkstančių įvairių elementų.
João Luís Martins

Biografija

Profesionalaus žaidėjo karjerą praleido Madeiros CS „Maritimo“ klube.
Vėliau tame pačiame klube ėmėsi trenerio veiklos. (Treniravo jaunimo komandas.)
2009 m. dirbo Angolos „Libolo“ klube. (Vyr. trenerio Mariano Jerónimo Barreto asistentas).
2010 m. dirbo „Al-Ahli“ (Bahreine).
2011 m. darbavosi Saudo Arabijos „Al-Qadisiya“ klube. (Vyr. trenerio Mariano Jerónimo Barreto asistentas).
Buvo sugrįžęs į „Maritimo“ ekipą.
2016 m. atvyko į Lietuvą ir tapo vyr. trenerio Mariano Jerónimo Barreto asistentu Kauno „Stumbre“.
2019 m. vasario mėn. pranešta, kad iš posto traukiasi vyr. treneris, o jo vietą užims Žuaunas.
2019 m. liepos 15 d. pranešta, kad iš FK Žalgiris vyr. trenerio pareigų traukiasi Marek Zub, o laikinuoju treneriu paskirtas João Luís Martins.
Caras

Žodžio kilmė

Bulgarijos chanas Simeonas, 893 m. perkėlęs sostinę iš Pliskos į Preslavą įvykdė kelias valstybės valdymo reformas, sustiprinęs savo valdžią bei įvedė Kirilo ir Metodijaus sukurtą slavų rašybą. Norėdamas pasirodyti lygus Romos ir Bizantijos valdovams, vadinusiems save cezariais (pagal Julijaus Cezario gentvardį, lot. caesar:), jis perėmė graikišką žodžio formą, kuri atėjo kartu su 865 m. Simeono tėvo chano Boriso priimta krikščionybe ir kuri buvo artimesnė senovės bulgarams, nes senųjų tiurkų kalbose nebuvo garso zet, ir pasivadino цар – caru.
Kita etimologine šaka per ostgotų tarmes iš žodžio Cezaris (tariama kaip kesar) kilo germanų Šventosios Romos imperijos (962–1806 m.) bei Vokietijos (1871–1918 m.) valdovo pavadinimas Kaiser, taip pat lietuvių kasdieninėje kalboje vartotas ciesorius. Per vestgotų tarmes nuo žodžio Cezaris kilo žodis Carolus > Carl > Karalius.
Maskvos didysis kunigaikštis Ivanas IV Rūstusis, 1533–1547 m. pradėjęs pirmtakų ir jo paties užkariautų kunigaikštysčių centralizaciją, taip pat priėmė kartu su graikų krikščionių bažnyčia slavų kalbose jau įsitvirtinusį žodį царь, norėdamas pabrėžti savo viršenybę prieš kitus kunigaikščius. Kaip valdovo titulas žodis įteisintas 1550 m. teisyne.
Jakob von Kettler

Gyvenimas

Ketleris gimė Kuldygoje. Jis buvo paskutinio Livonijos ordino magistro Gothardo Ketlerio anūkas. J. Ketlerio krikštatėviu buvo Anglijos karalius Jokūbas I. Jokūbo Ketlerio valdymo metu kunigaikštystė prekiavo su tokiomis šalimis kaip Nyderlandai, Portugalija, Anglija ir Prancūzija. 1651 m. į Šv. Andriejaus salą netoli vakarinių Afrikos krantų jis pasiuntė laivyną ir nurodė ten įkurti Fort Jacob – Jokūbo pilį. 1654 m. Tobago sala Karibų jūroje taip pat tapo Kuršo kolonija ir buvo pavadinta „Naujuoju Kuršu“.
Kunigaikštis Jokūbas Ketleris buvo švedų kaliniu per karų su Švedija laikotarpį, nuo 1658 iki 1660. Tai stipriai pakenkė kunigaikštystei: kolonijos buvo sugriautos ir prarastos, laivynas – sudegintas. Po karo baigties pavyko atstatyti flotilę ir atimti Tobago salą iš olandų. Kai kurie mano, kad jis ketino kolonizuoti net Australiją, kuri buvo dar nesenai atrasta. Spėjama, kad šis planas turėjo popiežiaus Inocento X palaiminimą. Tačiau šis greit mirė, o naujasis popiežius atsisakė remti kolonizaciją. Kunigaikštis mirė Jelgavoje (Mintaujoje) 1682 m. sausio 1 d.
Gilbertas

Istorija

Gilberto istorija skaičiuojama nuo tada, kai William „Bobby“ Gilbert 1902 m. „Gilber Arizona Eastern Railway“ suteikė žemės geležinkelio linijos tarp Finikso ir Florenso nutiesimui. Pirmoji bakalėjos krautuvė gyvenvietėje atidaryta 1910 m., 1912 m. ji performuota į pašto skyrių. 1912 m. čia įsikūrė dauguma mormonų, bėgusių iš mormonų kolonijų Meksikoje. 1920 m. suteiktas miestelio statusas.
Poliesė

Istorija

Poliesės kaimas užrašytas 1850 m. Joniškio bažnyčios brolijos išlaidų knygoje.
Amžinybės dėlionė

Amžinybės dėlionė yra geometrinė dėlionė, kurią 1999 m. sukūrė Kristoferis Montonas (Christopher Monckton). Dėlionė yra sudaryta iš 209 įvairios formos netaisyklingų daugiakampių iš kurių reikėjo sudėti dvylikakampį. Dėlionė buvo laikoma neišsprendžiama, o už jos išsprendimą iki 2000 m. rugsėjo mėn. buvo žadama išmokėti 1 mln. svarų premija, kuri 2000 m. spalį atiteko dviems matematikams iš Kembridžo. 2007 m. taip pat buvo sukurtas ir antras galvosūkis, Amžinybė II, už jo išsprendimą būtų išmokėta 2 mln. JAV dolerių.

Sprendimas

Dėlionę išsprendė du Kembridžo matematikai A. Serbis (Alex Serby) ir O. Riordanas (Oliver Riordan), jie pastebėjo, jog sudėlioti dėlionę iki tokios būsenos, kai likę daugiakampiai nebetelpa, yra nesudėtingas uždavinys. Tolesnė sėkmė priklauso nuo nepanaudotų daugiakampių rinkinio – kuo jie yra labiau parankesnių formų, tuo šis rinkinys yra parankesnis tolimesniems bandymams. Tokiu būdu buvo atrinktos „blogos“ formos ir kompiuterinėje programoje buvo stengtasi juos panaudoti pirmiausia. Naudodami porą asmeninių kompiuterių jie sudaro sprendinį per porą savaičių.
Tankgewehr M1918

Istorija

1916 m. Flers–Courcelette kautynėse (Somos mūšio dalis) britai pirmą kartą panaudojo tankus. Antrieji tankus ėmė naudoti prancūzai.
1917 m. birželį Vokietijos kariuomenė, bandydama atlaikyti tankų Mark IV grėsmę aptiko, kad šarvamušės 7,92 mm K kulkos neefektyvios. Tada Vokietijoje ir kilo idėja prieš tankus panaudoti didelio kalibro šautuvus su dideliu kulkos greičiu.
1918 m. vasarį vokiečių kariuomenės ginkluotėje pasirodė pirmieji prieštankiniai šautuvai. Serijinę jų gamybą „Mauser“ kompanija pradėjo 1918 m. gegužę Oberndorfe prie Nekaro. Pirmieji šie šautuvai buvo perduoti specialiai suformuotiems prieštankiniams daliniams.

Konstrukcija

Šautuvas T-Gewehr yra vienašūvis, su slankiojamąja svirteline spyna. Šoviniai į lizdą dedami ranka. Šautuvas turi pistoletinę rankeną ir kojeles (nuo kulkosvaidžio MG-08/15), tačiau neturi įtaisų atatrankai mažinti (nei petinės atramos paminkštų, nei laibgalio stabdžio). Šautuvo kryptukas plokštelinis, galinis taikiklis sugraduotas kas 100 m, nuo 100 iki 500 m nuotoliui.
T-Gewehr komandą sudarė 2 kareiviai – šaulys ir šovinių padavėjas, nors šautuvu šaudyti mokėdavo abu.
Zostas

Istorija

Zostas rašytiniuose šaltiniuose minimas nuo 836 m. Miestas nuo XIII a. iki 1622 m. priklausė Hanzai.
The Factory

The Factory (liet. Fabrikas) – amerikiečių popmeno pradininko Endžio Varholo įkurta kūrybinė dirbtuvė Niujorke, veikusi 1962–1984 m. trijose vietose Manhatane bei Brodvėjuje. Šioje studijoje E. Varholas kūrė ir vystė savo meninius projektus, čia gimė jo vieni žinomiausių meno kūriniai, avangardistiniai filmai.

Istorija

7-ame dešimtmetyje E. Varholo įkurtas Fabrikas buvo Niujorko undergroundo meno centras. Ir vėliau, menininkui dirbant kitose studijose, joms taip pat buvo prigiję fabriko vardai. Fabrikas buvo ta vieta, kur modeliai, šokėjai, aktoriai laisvai reiškė savo svajones ir iliuzijas. Tai buvo Niujorko bohemos užuovėja, garsėjusi triukšmingais vakarėliais, orgijomis. Grojo JAV roko grupė The Velvet Underground, dainavo vokiečių dainininkė ir modelis Nico, Varholo kolega fotografas, filmų kūrėjas Gerardas Malanga šoko projektoriumi eksponuojamų išdidintų nuotraukų bei filmų fone, suplaktame su psichodeliniais šviesos efektais.
Fabrike meno kūrinių gamyba buvo tapusi kolektyvine, E. Varholas turėjo būrį asistentų. Vieni – fotografavo, kiti – nuotraukas kėlė ant drobės. Paties E. Varholo dalyvavimas šiame procese apsiribojo tik vaizdų atranka ir sprendimu – juos dauginti ar didinti. Per dvejus metus E. Varholas su savo darbuotojais čia pagamino virš 2000 atvaizdų, sudariusių piešinių ir portretų serijas su kino ir muzikinio pasaulio žvaigždėmis, poparto menininkais, politiniais veikėjais, daiktais ir pan.
1968 m. liepos 3 d. nuolatinė studijos klientė Valerie Solanas (anksčiau vaidinusi viename jo filmų) pasitiko E. Varholą Fabriko lifte su revolveriu rankose ir iš arti į jį paleido kelis šūvius, sunkiai jį sužeisdama
Devintajme dešimtmetyje Fabrikas persiorganizavo į nedidelį, bet prabangų „Ofisą“, kur Endis įsteigė ir leido žurnalą „Inter/VIEW“, daugiausiai skirtą nepriklausomam kinui, interviu su ekrano ir muzikos žvaigždėmis.
ISO 3166-2

ISO 3166-2 – tarptautinio standarto ISO 3166 antroji dalis, naudojamas nurodyti pasaulio šalį ir joje esantį konkretų miestą ar rajoną. Šio standarto kodas susideda iš dviejų ženklų šalies kodo, brūkšnelio ir po jo sekančio ne ilgesnio kaip trijų ženklų vietos kodo. Ši antroji dalis kai kada naudojama ir vietoms kelete šalių nurodyti. Šiuo atveju kiekvienoje šių šalių ji reiškia ne tą patį.
Ženklas gali būti raidė arba skaitmuo. Lietuvos miestų bei rajonų kodai turėtų prasidėti LT-. Šiuo metu Lietuvoje naudojami penkiaženkliai pašto indeksai nėra ISO 3166-2 kodai.

Pavyzdžiai

GB-MAN (Anglija, Mančesteris), UZ-TK (Uzbekija, Taškentas), LT-VL (Vilniaus apskritis) ir pan.
Klimenio delfinas

Apibūdinimas

Rūšies atstovai labai panašūs į ilgasnukius prodelfinus. Klimenio delfinai užauga iki 2 m ir sveria nuo 75 iki 80 kg.
Individai gyvena vandenyse, kurių gylis daugiau nei 100 m, tačiau kartais atplaukia ir į seklesnius vandenis, pakrančių regionus. Minta kalmarais ir smulkiomis žuvimis, medžioja naktį arba mezopelaginiuose vandenyse, kuriuose yra ribotas šviesos kiekis.
Trebinė

Istorija

Viduramžiais Trebinė buvo vadinama Travunija ir buvo kunigaikštystės centras.
Lusitano VRSA

Istorija

Klubas įkurtas 1916 m. Yra žaidę aukščiausioje lygoje. Vėliau iškrito iš elito diviziono.
Kroatijos futbolo varžybos 2016–2017 m.

Pereinamosios rungtynės

Cibalia dėl išlikimo elite kovojo su Gorica.
Šėtoniškas sandėris (1967 filmas)

Turinys

Stenlis – nevykėlis virėjas, beviltiškai įsimylėjęs toje pačioje užeigoje dirbančią padavėją Margaretą, tačiau niekaip nedrįstantis jos užkalbinti. Vieną dieną jis susipažįsta su paslaptingu lankytoju, kuris prisistato esąs Velnias, ir pasiūlo Stenliui sandėrį: išpildyti 7 jo norus mainais į sielą. Stenlis sutinka, tačiau netrukus paaiškėja, kad, renkantis norus, reikia būti labai atsargiam…
Muzikos prospektas

Muzikos prospektas – mėnesinis laikraštis muzikos mėgėjams, fanams ir profesionalams, nuo 1995 m. birželio 7 d. leistas Kaune, Kęstučio g. 79.

Istorija

Steigėja ir leidėja UAB „Litart“. Tiražas 1995 m. – 2000 egz., 1997 m. – 500 egz.
Redaktorė V. Kepalė.
Orleano karalystė

Raida

Paryžiaus karalystė suformuota po Chlodvigo I mirties 511 m., kuomet Frankų valstybė paskirstyta keturiems sūnums. Orleaną ir dideles sritis dab. vidurio Prancūzijoje paveldėjo Chlodomiras. Tačiau 524 m. jam mirus, karalystė buvo panaikinta, Chlodomiro giminė išžudyta, o teritorijas pasidalino trys kiti broliai.
561 m. mirus Suasono karaliui Chlotarui, karalystė buvo vėl atkurta, ir Orleano karaliumi tapo šio sūnus Gontranas I. Kadangi be buvusių Orleano žemių jis valdė ir senosios Burgundų karalystės teritorijas (į Frankų valstybę įjungtas 524 m.), ilgainiui ši karalystė dar tapo žinoma kaip Burgundijos karalystė. Gontranas siekė taikos, bet dukart bandė iš vestgotų nesėkmingai atimti Septimaniją (585 ir 589 m.). Po Gontrano mirties 592 m. Burgundija atiteko Austrazijos Childebertui II, bet jis pats mirė 595 m., ir karalystę paveldėjo jo jaunesnysis sūnus Teodorikas II (595−613 m.)
Iš pradžių Teodorikas kartu su broliu Austrazijos karaliumi Teodebertu kovojo prieš Neustriją, bet vėliau du broliai susipyko. Tą kovą kurstė ir jų senelė Brunhilda, kuri išvyta iš Teodeberto rūmų, įtikinėjo Teodoriką jį nuversti ir nužudyti. 610 m. Teodebertas atėmė iš Teodoriko Elzaso kunigaikštystę, pradėdamas ilgametį konfliktą. Galiausiai 612 m. Teodorikas nužudė brolį ir užėmė Austraziją, tačiau pats mirė 613 m., palikdamas jauną sūnų Sigebertą II.
Šio nepilnametystės laikais iškilo mažordomų (rūmų valdytojų) institucija, susijusi su Varnachu, Rado ir Pepinu Ladeniečiu ir kitais asmenimis, kurie norėjo atiduoti valdžią Neustrijos Chloterui II, kad būtų nuversta regentė Brunhilda. 613 m. Chloteras II įvykdė perversmą, kurio metu regentė ir 10 metų karalius buvo nužudyti. Nuo tada Orleano karalystė tapo neatskiriama Neustrijos dalimi. Nepaisant to, Neustrijos karaliai dažnai kartu tituluodavosi ir Burgundijos karaliais.
Makniūnų mokykla-daugiafunkcis centras

Istorija

1926 m. Raitininkuose įsteigta valstybinė pradžios mokykla. 1953 m. rugsėjo 1 d. mokykla tapo septynmete, o 1963 m. – aštuonmete mokykla. 1970/1971 m. mokykla persikėlė į naujas patalpas, o senose patalpose įkurtas bendrabutis mokiniams. 1986 m. rugsėjo 1 d. Raitininkų aštuonmetė reorganizuota į Makniūnų vidurinę mokyklą. 1992 m. rugsėjo 1 d. reorganizuota į devynmetę mokyklą. 1994–1998 m. leista komplektuoti trečios pakopos klases. 1997/1998 m. mokykla vėl reorganizuota į vidurinę mokyklą. Išleista 10 abiturientų laidų. 
Nuo 2001 m. liepos 1 d. Makniūnų vidurinė mokykla reorganizuota į Makniūnų pagrindinę mokyklą. Nuo 2013 m. rugsėjo 1 Makniūnų pagrindinė mokykla reorganizuota į Makniūnų mokykla - daugiafunkcinį centrą. Nuo 2017 m. rugsėjo 1 Makniūnų mokykla - daugiafunkcinis centras buvo reorganizuota į Daugų Vlado Mirono gimnazijos Makniūnų pagrindinio ugdymo ir daugiafunkcinį skyrių. Nuo 2019 m. rugsėjo 1 Daugų Vlado Mirono gimnazijos Makniūnų pagrindinio ugdymo ir daugiafunkcinis skyrius buvo reorganizuotas į Daugų Vlado Mirono gimnazijos Makniūnų ikimokyklinio ir priešmokyklinio ugdymo skyrių.

Direktoriai

Almantas Jakimavičius
Visoki Mostas

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Hans Baldung

Hansas Baldungas (Hansas Baldungas Grynas, vok. Hans Baldung, 1484/85–1545 m.) – XVI a. vokiečių renesanso tapytojas ir grafikas.

Biografija

Hansas Baldungas gimė 1484 arba 1485 m. Švabijos Gmiunde, Viurtemberge. Jo giminės atstovai buvo išsilavinę, teisininkai ir daktarai. Hansas buvo vieninteliu, kuris iš šeimos neįgijo universitetinio išsilavinimo. Jo tėvas 1492 m. persikėlė į Strasbūrą. Hansas Baldungas tikriausiai mokėsi pas vietos dailininkus. 1503 m. jis atvyko į Niurnbergą, kur pradėjo mokytis Diurerio dirbtuvėse. Jose jis buvo pramintas Grynu (Grien, t. y., „žaliuoju“), tikriausiai dėl savo mėgstamos žalios spalvos ar kad atskirti nuo kitų dirbtuvių mokinių, bendravardžių Hansų. Įmanoma, kad 1505−1507 m. Hansas Baldungas vadovavo Diurerio dirbtuvėms, kai meistras buvo išvykęs į Italiją. Dirbtuvėse buvo kuriami vitražai, graviūros ir ofortai. H. Baldungas su Diureriu išliko draugais visą gyvenimą. 
1507 m. Halėje H. Baldungas gavo užsakymus dviem altoriniams paveikslams. 1509 m. grįžo į Strasbūrą, priėmė miesto pilietybę. Kitais metais vedė Margaretę Herlin, įstojo į vietos tapytojų gildiją ir atidarė nuosavas dirbtuves. Ant savo kūrinių jis pasirašinėjo monograma „HBG“. Dailininkas buvo vienas iš pirmųjų, pradėjusių naudoti chiaroscuro grafikoje. 1512 m. H. Baldungas Grynas persikėlė į Breisgau Freiburgą, kurio katedrai sukūrė daugiapanelinį (11 paveikslų) altorinį kūrinį (išlikęs vietoje). 1517 m. dailininkas grįžo į Strasbūrą, kuriame praleido visą likusį gyvenimą. Jis priklausė miesto tarybai ir buvo vienu iš turtingiausių Strasbūro gyventojų. Hansas Baldungas Grynas paliko apie 90 paveikslų ir altorinės tapybos kūrinių, 180 graviūrų ir iliustracijų, 350 piešinių. Dailininkas mirė 1545 m. rugsėjį Strasbūre. 
Hansas Baldungas buvo vienu inovatyviausių to meto Vokietijos menininkų. Ankstyvojoje H. Baldungo kūryboje buvo ryški Diurerio įtaka, vėlyvuosiusoe kūriniuose jo kūriniai savo dvasia tapo artimesni M. Griunevaldo dailei, turėjo manierizmo bruožų. Dailininkas įvedė antgamtinių ir erotinių temų vaizdavimą į vokiečių dailę. Jis dažnai vaizdavo raganas. Vėlyvojoje kūryboje daugiausiai dėmesio skyrė sekuliariems vaizdavimo objektams paveiktas reformacijos.
Vytautas Barkauskas (1953)

Vytautas Barkauskas (g. 1953 m. balandžio 26 d. Telšiuose) – teisininkas, prokuroras.

Biografija

1971 m. baigė Telšių J. Žemaitės vidurinę mokyklą, 1980 m. – Vilniaus universiteto Teisės fakultete ir įgijo teisininko specialybę.
Nuo 1980 m. iki 1982 m. Vilniaus miesto Tarybų Rajono prokuratūros stažuotojas ir tardytojas, nuo 1982 m. iki 1985 m. Vilniaus miesto prokuratūros vyresnysis tardytojas, nuo 1985 iki 1988 m. Vilniaus miesto Lenino rajono prokuratūros prokuroro pavaduotojas, nuo 1988 m. iki 1995 m. – Lietuvos TSR Respublikos prokuratūros Tardymo valdybos prokuroras, Kauno miesto prokuratūros prokuroro pavaduotojas, nuo 1995 m. iki 1997 m. Kauno apygardos prokuratūros vyriausiojo prokuroro pavaduotojas, nuo 1997 m. iki 2001 m. – LR Generalinės prokuratūros Kvotos ir tardymo kontrolės skyriaus vyriausiasis prokuroras, nuo 2001 m. sausio 17 d. Lietuvos Respublikos generalinio prokuroro pavaduotojas (paskirtas LR Prezidento dekretu). Turi valstybinio justicijos patarėjo rangą. 2010 pavasarį, atleistas pasibaigus įgaliojimų laikui.
BASE šuoliai

B.A.S.E. šuoliai – šuoliai su parašiutu, atliekami nuo aukšto stataus pastato (angl. building), antenos (angl. antenna), tilto (angl. span) arba skardžio (angl. earth). Dėl žymiai mažesnio aukščio šuoliai nuo kieto pagrindo yra žymiai pavojingesni nei šuoliai iš lėktuvo.
Tai atskira ekstremalių šuolių su parašiutu kategorija. Parašiutininkas, nušokęs nuo visų B.A.S.E. objektų, gauna tarptautinį sertifikatą.
Kersti Kaljulaid

Biografija

K. Kaljulaid 1992 m. baigė biologijos studijas Tartu universitete. 2001 m. jame įgijo verslo vadybos magistro laipsnį.
1998–1999 m. dirbo „Hansapank Market“ investicinės bankininkystės skyriaus projektų vadove, vėliau tapo tuometinio premjero Marto Laaro patarėja ekonomikos klausimais.
Nuo 2004 m.kovo mėn.dirbo Europos Audito Rūmuose – vienoje svarbiausių Europos Sąjungos institucijų, prižiūrinčioje Bendrijos lėšų naudojimą.
2001–2004 m. K. Kaljulaid buvo konservatyvios partijos „Tėvynė“ narė.

Šeima

K. Kaljulaid turi dukterį ir sūnų iš pirmosios santuokos. Su dabartiniu vyru Georgi-Rene Maksimovski (1991 m. baigusiu Talino technologijos universitetą) susilaukė dviejų sūnų.

Politinės pažiūros

2014 m., po Krymo aneksijos, būsimoji Estijos vadovė organizavo Audito Rūmų narių pietų su Rusijos diplomatu boikotą.
K. Kaljulaid pabrėžia kovos su korupcija ir ekonomikos konkurencingumo klausimų svarbą. Jai taip pat itin svarbūs lyčių lygybės klausimai.
Muslim FC

Istorija

Klubo ištakos siekia ? m.
Graivoronas

Istorija

Graivoroną kazokai įkūrė apie 1678 m. Graivoronas 1838 m. gavo miesto teises ir tapo apskrities centru. 1848 m. miestą suniokojo gaisras, jis perstatytas iš naujo pagal Vasilijaus salos Petrograde planą. 1918–1920 m. pateko į Ukrainos sudėtį.
Vilmantas Dilys

Biografija

2004 m. Lietuvos jaunių rinktinės narys. 2008 m. debiutavo LKL Vilniaus „Sakalų“ komandoje. 2017 m. lapkričio pradžioje buvo diskvalifikuotas ketveriems metams už dopingo vartojimą.
Europos Integracijos Komitetas

Europos Integracijos Komitetas – įkurtas 1996 m. spalio 1 d. Lenkijos valstybinė institucija, atsakinga už Lenkijos integracijos į Europos Sąjungą koordinavimą. Ši institucija buvo panaikinta 2010 m. sausio 1 d. ir ją pakeitė Europos Reikalų Komitetas, kuris buvo prijungtas prie Lenkijos užsienio reikalų ministerijos.
Varputėnų Šv. Antano Paduviečio bažnyčia

Istorija

Varputėnų bažnyčią 1792 m. pastatė Varputėnų dvaro savininkas Motiejus Jelenskis. Ji buvo Kelmės, vėliau Šaukėnų parapijos filija.
Bluzonas

Bluzonas, bliuzonas (angl. blouson or blouse jacket; rus. блузон) – trumpa, lengva viršutinė striukė be šiltinamojo įdėklo, dažnai – ir be pamušalo, paprastai suraukta juosta arba guma žemiau talijos. Dėl sutraukimo dalis virš talijos paprastai būna laisva, pasipūtusi ar gali nukarti žemiau sutraukimo vietos. Kai kurie bliuzonai turi kapišonus.
Bliuzonai kilę iš amerikiečių pilotų striukių ir policijos bliuzonų. Paprastai bliuzonai laikomi sportinio ar laisvalaikio tipo apranga. Tačiau jis gali būti ir karinės ar kitokios uniformos dalis.
Southampton FC

Istorija

Klubo ištakos siekia 1885 m. Nuo 1897 m. vadinasi dabartiniu pavadinimu.
Namų rungtynes nuo 2001 m. žaidžia St Mary's stadione.
Skonis

Skonis vienas iš pojūčių, kuriais žmogus gauna informaciją iš aplinkos.
Išskiriami penki pagrindiniai skoniai: kartumas, rūgštumas, sūrumas, saldumas ir umami. Jau yra nustatyti šių skonių receptoriai ir jų veikimo mechanizmai. Teigiama, kad deginantį skonį sukelia šilumos receptorius dirginančios medžiagos. Kai kurie šaltiniai nurodo ir šarminio bei specifinio riebalų skonio nepriklausomą atpažinimą.
Kitų skonių įvairovę sudaro pagrindinių skonių kombinacijos bei jų kombinacijos su kvapais, kadangi kvapo receptoriai dalyvauja atpažįstant skonį.
Terminai geras skonis ir skoninga naudojami siekiant apibūdinti estetiškai tobulus bei meniškai neperkrautus taikomojo meno kūrinius arba jų autorius. Dažniausiai kalbant apie pastatų interjerą, eksterjerą ar aprangą.
Agdžabedis

Istorija

Miesto statusas suteiktas 1962 m.

Žymūs žmonės

Agdžabedyje gimė azerbaidžianiečių kompozitorius Uzeiras Gadžibekovas.